Ide o fakt, pri ktorom je pomerne náročné poukázať na konkrétne príčiny, prečo to tak je. Na základe dostupnej štúdie (odkaz v článku) a záverov profesora Marka Elgara možno vyvodiť záver, že vek psa determinuje vzťah veľkosti a rýchlosti starnutia. Keďže veľké psy starnú rýchlejšie, dožívajú sa kratšieho veku ako menšie plemená. Nižšia hmotnosť či rozmery sú pre psa evidentne výhodou. Menšie plemená menej namáhajú svoje telo a majú nižší predpoklad výskytu rôznych ochorení srdca, pohybového aparátu či dýchacích ciest. Pochopiteľne, psí vek môžu ovplyvniť rôzne dedičné ochorenia typické pre jednotlivé plemená alebo aj starostlivosť majiteľa o psa.\r